কলকাতা: সারদা কাণ্ডে দু দফায় প্রায় ২১ মাস জেল খেটে এ বছরই ছাড়া পেয়েছেন রাজ্যের প্রাক্তন মন্ত্রী ও তৃণমূল নেতা মদন মিত্র। বছর ঘোরার আগেই গ্রেফাতার হয়ে গেলেন তৃণমূল সাংসদ ও অভিনেতা তাপস পাল। তাপসও চিটফান্ড কাণ্ডে গ্রেফতার হলেও সারদা নয়, তাঁকে সিবিআই গ্রেফতার করল রোজভ্যালির সঙ্গে যুক্ত থাকার সময় অবৈধ ভাবে নগদে টাকা নিয়েছিলেন তাপস। ২০১১ সালে রোজভ্যালি ফিল্ম ডিভিশনের ডিরেক্টর ছিলেন তাপস। সেই সময়ই তিনি সংস্থা থেকে নগদে বেশ কিছু টাকা নেন কৃষ্ণনগরের সাংসদ।